OpenLLM-France/wikimedia huggingface dataset:
# Joana Nafarroakoa (1382-1413)

Joana Nafarroakoa edo Joana Évreuxkoa (1382 – Bearno, 1413ko uztaila) Nafarroako infanta izan zen. Aita Karlos III.a Noblea, Nafarroako erregea, eta ama Leonor Trastamarakoa, Gaztelako infanta, izan zituen. Izena bere izeko Joana Evreuxekoarengandik zetorkion.

## Bizitza

1401an Aragoiko erregearen semea zen Martin I.a Siziliakoa ezkontzekotan zegoen. Hala ere, ezkontza ez zen egin, eta hurrengo urtean Martin Joanaren ahizpa Zuriarekin ezkondu zen.
1402an, Karlos (1397ko abuztuaren 15ean jaioa) eta Luis nebak (1401ean jaioa) hil zirenez, Joana Nafarroako tronuaren oinordeko bihurtu zen, Erriberrin urte hartako abenduaren 3an onartua. Ordurako azaroaren 12an Joanes I.a, Foixko kondearekin ezkondua zen.
Joana erregeorde izan zen aita kanpoan zegoela. Bearnon hil zen, 1413ko uztailean, 31 urte zituela, seme-alabarik gabe. Nafarroako tronuaren oinordeko Zuria ahizpa bihurtu zen. Joanes senarrak bederatzi urte eman zituen alargun, Joana Albretekoarekin ezkondu baino lehen.
Zuhaitz genealogikoa :
Karlos II.a Nafarroako erregea
Karlos III.a Nafarroako erregea
Joana Frantziakoa
Joana Nafarroakoa
Henrike II.a Gaztelakoa
Leonor Trastamarakoa
Juana Manuel :

## Erreferentziak

* ↑ Lo Forte Scirpo, M.R.. (2003). C'era una volta una regina...Maria d'Aragona e Bianca di Navarra. Napoli.

## Kanpo estekak

* (Ingelesez) Joana de Évreux
* (Ingelesez) www.genealogics.org
* Datuak: Q1039915
# Joana Savoiakoa

Joana Savoiakoa (bulgarieraz: Йоанна Савойска, Ioanna Savoiska, italieraz: Giovanna Elisabetta Antonia Romana Maria; Erroma, 1907ko azaroaren 13a - Estoril, 2000ko otsailaren 26a) Bulgariako erregina ezkontidea izan zen 1930etik 1943ra.
Viktor Emanuel III.a Italiakoaren eta Elena Montenegrokoaren alaba izan zen. 1930ean Boris III.a Bulgariakoa erregearekin ezkondu zen eta bi seme-alaba izan zituzten:
* Maria Luisa Bulgariakoa
* Simeon II.a Bulgariakoa
1946an Bulgarian Errepublika aldarrikatu zen eta Joana bere semeekin Madrilera erbesteratu zen.
Zuhaitz genealogikoa :
Prince Boris of Leiningen
Hermann Leiningen
Princess Maria Luisa, 9th Princess of Koháry
Princess Alexandra of Koháry
Hunberto I.a Italiakoa
Viktor Emanuel III.a
Prince Paul of Koháry
Margarita Teresa Savoiakoa
Joana Savoiakoa
Kardam, Prince of Tarnovo
Nikolas I.a Montenegrokoa
Helena Montenegrokoa
Kyril, Prince of Preslav
Milena Montenegrokoa
Simeon II.a Bulgariakoa
Kubrat, Prince of Panagyurishte
Konstantin-Assen, Prince of Vidin
Princess Kalina of Bulgaria :

## Kanpo estekak

* Datuak: Q235168
* Multimedia: Giovanna of Italy / Q235168
# Joana Serrat

Joana Serrat i Tarré (Vic, Osona, 1983) kataluniar folk kantautorea da. Ingeles eta katalanezko pop-jazz generoko abestiak abestu ohi ditu, estatubatuar folkaren eragina duen estilo intimista duelarik.

## Diskografia

* 2008: Liffey (Laura R. Perkins)
* 2009: Hit The Pavement (autoargitalpena)
* 2011: The Relief Sessions (autoargitalpena)
* 2014: Dear Great Canyon (El segell del Primavera)
* Datuak: Q11928044
* Multimedia: Joana Serrat / Q11928044
# Joana Nafarroakoa (1339-1403)

    Artikulu hau Joana II.aren alaba buruzkoa da; beste esanahietarako, ikus «Joana Nafarroakoa».
Joana Nafarroakoa edo Joana Évreuxkoa (?, 1339 – Guémené-sur-Scorff, 1403ko azaroaren 20a) Nafarroako infanta eta Rohango bizkondesa ezkontidea izan zen.

## Biografia

Filipe III.a Nafarroakoa eta bere emaztea zen Joana II.a Nafarroakoa erreginaren alaba izan zen.
1373ko urrian Joan I.a Rohangoa ezkondu zuen.
Seme bakarra izan zuten Karlos izenekoa. 1396an alargun bilakatu eta Bretainian hil zen.
Zuhaitz genealogikoa :
Luis I.a Evreuxkoa
Filipe III.a Nafarroakoa
Margarita Artoiskoa
Joana Nafarroakoa
Charles de Rohan-Guéméné
Louis I de Rohan-Guéméné
Luis I.a Nafarroakoa
Joana II.a Nafarroakoa
Margarita Borgoinakoa :

## Erreferentziak

* ↑ (Ingelesez) fmg.ac

## Kanpo estekak

* Datuak: Q3754007
# Joana Nuñez Larakoa

    Artikulu hau gaztelar nobleari buruzkoa da; Bizkaiko andrea gaitzat duena beste hau da: «Joana I.a Larakoa»
Joana Nuñez Larakoa (Palentzia, 1286 - ibidem, 1351ko ekainaren 12a) Larako eta Albarracingo andrea izan zen (1315-1351).

## Ezkontzak eta haurrak

Joana bi aldiz ezkondu zen:
Lehenik Gaztelako Fernando III.a erregearen semea zen Henrike infantearekin 1299an. Joana oso gaztea zen (14 urte) eta Henrike oso zaharra (70 urte). Ezkontzaren helburua Laratarren ondasunak Gaztelako koroari lotzea zen. Hori ez zen gauzatu behar Henrike, haurrik izan gabe, hil baitzen 1304an.
Bigarrenik Joana ezkondu zen Gaztelako infantea zen Fernandorekin. Fernando Alfontso X.a erregearen biloba zen baina bera eta anaia tronutik baztertuak izan ziren osaba Antso IV.arengatik. Fernando hil zen 1322an. Berarekin Joanak hiru haur izan zituen:
* Joanes III.a Nuñez, Larako jauna (eta Bizkaiko kondea ezkontzaz).
* Blanka, Joanes Manuel, Peñafielgo kondearekin ezkondua 1329an.
* Maria, bi aldiz ezkondua, lehenik, 1335an, Nafarroako Filipe III.a erregearen anaia zen Karlos Etampesko kondearekin, eta bigarrenik, 1336an, Alençongo kondearekin.
Zuhaitz genealogikoa :
Juana Manuel
Zuria Nuñez Larakoa
Fernando Manuel de Villena
Joana I.a Larakoa
Nuño I.a Larakoa
Nuño González de Lara
Joanes Nuñez IV.a Larakoa
Larako Joanes Nuñez I.a
Pedro de Lara
Teresa Alfonso de León
Joana Larakoa
Elisabet Larakoa
Diego Lopitz III.a Harokoa
Teresa Diaz Harokoa
Louis I, Count of Étampes
Konstantze Bearnokoa
Charles III, Count of Alençon
Philippe of Alençon
Maria Larakoa
Pierre II, Count of Alençon
Margarita Larakoa
Q5920901?
Robert of Alençon :

## Erreferentziak

* ↑ Estepa Díez, Carlos. (2006). «Doña Juana Núñez y el señorío de los Lara» Revue interdisciplinaire d’études hispaniques médiévales (París: SEMH-Sorbonne).

## Kanpo estekak

* Datuak: Q6301465
# Juana Francisca Rubio

Juana Francisca Rubio ("Paquita") (Madril, Espainia, 1911ko abenduaren 27a - Ibidem 2008ko urtarrilaren 28a) margolaria eta kartelgilea izan zen. Gerra Zibilean, kartelgile eta ilustratzaile gisa egin zuen ibilbidea, grafismoaren erreferente bihurtuz. Ilustratzaile ezaguna izan zen Espainian, eta horregatik erbesteratu egin behar izan zuen.

## Biografia

Madrilen jaio zen 1911ko abenduaren 27an, baina Mexikon erbesteratu gisa sartu zenean, 1914ko abenduaren 27an jaio zela agertzen zen.

### Kartelgile errepublikanoa

Gallofan, Madrilgo Gazteria Sozialista Bateratuen lantegian, egin zituen kartelak, eta gerrako ahalegina ilustratzen parte hartzen zuten bi emakumeetako bat izan zen.
Bere lanetan, emakumea eta gerrako jarduera aipatu zituen. Gainera, Mi Patria Sangra albuma ilustratu zuen eta Frente Universitario bezalako egunkarietarako marrazkiak egin zituen. Era berean, emakumeentzako erakundeak ere lagundu zituen, hala nola Muchachas de Madrid edo Unión de Muchachas de Valencia, eta gerra-gaietan ere parte hartu zuen, Espartacus edo Camoanyarekin lankidetzan.
Gero, Madril hartu zutenean, Valentziara joan behar izan zuen, eta han erbestealdi garai bat hasi zuen. Bartzelonara joan zen bere alaba, María Francisca Bardasano Rubiorekin ("Maruja"), eta han Frantziarako trena hartu zuten, baina bonbardatua izan zen eta, beraz, Pirinioetatik ihes egin behar izan zuten oinez. Atxilotu eta Frantziako errepublikarren kontzentrazio-esparruetako batera eraman zituzten.

### Mexikon erbesteratua

Kontzentrazio esparrutik irten eta Parisera jo zuen. Argelès-sur-Mer kontzentrazio-esparruan zegoen senarra askatzeko urratsak eman zituen. Familia elkartu eta Lázaro Cárdenasen gobernuak pleitatutako Sinaia ontzian abiatu zen, Mexikorantz. 1939ko ekainaren 13an iritsi ziren Veracruzera Behin han, haurrentzako ipuinak ilustratzera dedikatu zen, baita Gabonetako postalak argitzera eta moda eta edertasun produktuetarako irudiak diseinatzera ere, baina ez zuen bere lana utzi kartelgile gisa.
1961ean itzuli zen Espainiara.

### Ohoreak

1964an Sciences et Letres de France Merezimenduaren Gurutzea eman zioten.

## Erreferentziak

* 1 2 «Juana Francisca Rubio García» www.apintoresyescultores.es.
* 1 2 «Secretaría de Estado de Cultura - Movimientos Migratorios Iberoamericanos» pares.mcu.es.
* 1 2 3 Pérez Gil, Lila. (30 de enero de 2008). Paquita Rubio, cartelista durante la Guerra Civil. ISSN 1134-6582..

## Kanpo estekak

* Datuak: Q50413422
# Juana Larando

Juana Larando (Donostia, XVII. mendea) kortsario jarduneko emakumea izan zen. Alarguna zen eta ostatu baten jabe izateaz gain, beste sozio batzuekin Koroaren ontzi etsaiak harrapatu eta sakeatzen ibili zen patatxe bat ere bazuen. Berak, inoiz ontziratu ez bazen ere, beti jaso zituen harrapaketetatik zegozkion mozkinaren parteak. Euskal Herrian ez da emakumezko piraten berririk izan, baina bai kortsario jarduneko emakume honena.
1630ean, hemezortzi bat abenturazale bizi omen ziren Juana Larandoren ostatuan, harrapakinen baten truke dirua irabazi arte ezer kobratzen ez zielarik, Tolosako Korrejimentuaren Agiritegian agertzen denez. Beste bi bazkiderekin batera "San Juan" izeneko patatx edo ontzi txiki bat erosi zuen, bata oriotarra zen eta bestea donostiarra. Patatxaren jarduera-eremua Frantziako kostaldea eta "Ingalaterrako kanala" izan zen. Bertako kapitaina Juan de Etxaniz izan zen.
Patatxaren irteeretako batean hamabi mila dukat lortu zituzten. Itzuleran, ontzian matxinada bat izan zen; "San Juan"a baliogabetuta geratu zen eta utzi egin behar izan zuten, ondorioz, beste ontzi hobe bat harrapatu zuten, Herbehereetako "San Pedro". Zumaiara joan ziren, eta han saldu zuten hamaika mila ehun eta berrogeita hamabost errealetan.
Erreal horien banaketak sekulako iskanbila eragin zuen; Orioko parrokoari ere bere zatia zegokion –"San Juan"aren garaipenaren aldeko mezak eman zitzan eskatu baitzioten- bai eta banaketaren ondorioz egin zen epaiketako interpreteari, gero, preso hartutako flandestarrei emandako janaria ere ordaindu behar izan zen –ontzirik gabe bidali baino lehen- bai eta haien herrira itzultzeko txaluparen ordaina ere. Banaketaren emaitza, beraz, ondorengoa izan zen: Juana de Larando alargunari hiru mila seiehun eta bederatzi erreal eman zizkioten; Etxaniz kapitainari seiehun eta hirurogeita hamazazpi; interpreteari ehun erreal, eta kortsario bakoitzari laurogeita sei erreal bakarrik egokitu zitzaien. Portzentaje hau eskasa izan zen harrapakina halako handia izanik.

## Erreferentziak

* ↑ Emakumeak eta itsasoa erakusketa. Untzi Museoa, Donostia, 2016. Testuak: Olga Macías / Ilustrazioak: Elena Odriozola.
* ↑ Kortsarioak eta piratak Luis Murugarren eta Joseba Urretabizkaia. Bertan bilduma. Gipuzkoako Diputazioa. Donostia 1994.

## Ikus, gainera

* Kortsario#Euskal kortsarioak Euskal Kortsarioak
* Pirateria
* Euskal piratak
* Datuak: Q27855520
# Juana Iturmendi

Juana Iturmendi Maguregui VII. eta VIII. legegintzaldietako PPko eusko legebiltzarkidea da. PPn barnan, Getxoko PPko idazkari nagusi ohia; Bilboko PPko presidentea; Bizkaiko PPko bozeramalea; Bilboko Udalaren zinegotzi ohia; eta Euskadiko Alderdi Popularreko Eskualdeko Batzorde Eragileko kidea da.
Horretaz gain, Deustoko Unibertsitatean Zuzenbidean lizentziaturik dago, "El Sitio" elkarteko kidea da, eta Bilboko Arriaga antzokiaren kontseilaria zen.

## Ikus, gainera

* Eusko Legebiltzarra
* Alderdi Popularra
* Datuak: Q12261084
# Juana Francisca Perez de Labeaga

Juana Francisca Perez de Labeaga García (Desoio, 1864ko urtarrilaren 29a - Madril, 1936ko azaroaren 10a) adorazioko moja izan zen, Blasa de María erlijio-izena zuena.
Espainiako Gerra Zibilean La Almudenako hilerrian errepublikar milizianoek erail zuten eta Eliza Katolikoak martiritzat hartu zuen. 2007ko urriaren 28an dohatsu bilakatu zen.
# Juan María Balier

Juan María Balier Elorriaga (Durango, 1941 – Durango, 2012ko abenduaren 12a) txirrindulari bizkaitarra izan zen, profesionala 1961 eta 1964 artean.
Erretiratu ostean, Cafés Baqué talde amateurra sortu zuen eta geroago Durango-Bizkaia emakumezkoen taldea zuzendu zuen.
Bere omenez, Durango-Durango Emakumeen Saria probak "Juan María Balier Memoriala" izena hartu zuen.

## Palmaresa

1960
* 3. Santikutz Klasikan
1962
* Laudioko Sari Nagusia
1963
* 3. Altsasuko Sarian

## Erreferentziak

* ↑ Urtekaria: Juan María Balier
* ↑ Muere Juan María Balier, 'alma mater' de la Sociedad Ciclista Duranguesa
* ↑ La Clásica Durango-Durango será también Memorial Juan María Balier

## Kanpo estekak

* Juan María Balier sitiodeciclismo.net
* Juan María Balier cyclebase.nl
* Juan María Balier museociclismo.it
* Datuak: Q20004873
# Juan María Duñabeitia

Juan María Duñabeitia Larrea (Elorrio, 1945eko uztailaren 2a) bizkaitar futbolaria izan zen, erdilari moduan aritzen zena.

## Ibilbidea

| Kluba | Urtea |
| Eibar | 1963-1967 |
| Osasuna | 1969-1970 |
| Zaragoza | 1970-1977 |
| Barakaldo | 1977-1979 |

## Kanpo estekak

* Datuak: Q16880154
# Juan María Eguren

Juan María Eguren (Elgeta, 1828 – 1880ko urria) euskal idazlea izan zen.
Euskaldunek gaztelera ikasteko hainbat hiztegi eta metodoren egilea izan zen: Diccionario vasco-castellano (1867), Método para enseñar castellano a los vascongados (1876), Manual de conversación (1876) eta Método práctico para enseñar castellano en las escuelas vascongadas (1867).

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q12260712
# Juan María Benegas

Juan María Benegas Sánchez-Agirre (Donostia, 1934ko abenduaren 28a - 2006ko uztailaren 19a) gipuzkoar futbolaria izan zen, atezain moduan aritzen zena.

## Ibilbidea

| Kluba | Urtea |
| Real Valladolid CF | 1953-1959 |
| Córdoba Club de Fútbol | 1959-1964 |
| Deportivo de La Coruña | 1963-1966 |
| Sabadell | 1965-1966 |
| CF Badalona | 1966-1967 |
| Hércules | 1966-1967 |
| Toronto Falcons | 1967-1968 |

## Kanpo estekak

* Datuak: Q20050868
# Juan María Lasa

Juan María Lasa Garmendia (Ordizia, Gipuzkoa, 1931ko maiatzaren 5a - Legorreta, 2014ko urriaren 19a) futbolari gipuzkoarra izan zen. Hainbat klubetan aritu zen defentsa gisa.

## Ibilbidea

Real Sociedaden harrobian hasi zen, 1953an lehen taldean debuta egin arte. 1958an Real Unionera pasa zen. Klube irundarrarekin bigarern mailan jokatu zuen, baina maila mantentzea ez zuten lortu.

### Entrenatzaile gisa

1965-66 denboraldian Deportivo Alavés entrenatu zuen. 1976-1977 denboraldian, Lasa sekretario tekniko lanetan zegoela, Cordobaren entrenatzailea bilakatu zen. Hurrengo denboraldian Cordobak maila galdu zuen eta Lasa kluba utzi zuen.

## Kanpo estekak

* Heriotz oharra errealaren webgunean
* Ibilbidea, Bdfutbol webgunean (Ingelesez)
* Entrenatzailearen ibilbidea, Bdfutbol webgunean (Ingelesez)
* Datuak: Q20492175
# Juan María Gelbentzu

Juan María Gelbentzu Fernández (Iruñea, Nafarroa, 1819ko abenduaren 27a - Madril, Espainia, 1886ko urtarrilaren 8a) Nafarroako organo-jotzaile eta pianista izan zen.

## Biografia

Juan María Gelbentzu Fernández Iruñean jaio zen, Nafarroan, 1819ko abenduaren 27an.
Ardogintzan ari zen familian, Gelbentzu Iruñean ikasteko aukera izan zuen lehenengo eta Madrilen, gero. Aita organo-jotzailea izan zuen lehen irakasle. Pianon saria irabazi eta gero, Parisera joan zen eta Chopin, Sigismund Thalberg edo Liszt ezagutu zituen.
1841ean, Pedro Albénizen sustituzioa egin zuen organoan Madrilgo Errege kaperan eta Espainiako errege-familiari lotuta bizi izan zen beti, Elisabet II.a Borboikoa eta Frantzisko Asiskoa Borboikoaren alaben piano irakaslea izan zelarik. Urte horretan jauregian izan ziren kontzertuen antolakuntzan zer esan handia izan zuen.
Laster egin zen ospetsu Beethovenen eta Chopinen ganbera-musikaren interprete eta pianista gisa. Obra gutxi idatzi zuen: moteteak, zortzikoak eta melodiak.
1844ko azaroaren 13an, Franz Lisztekin batera jo zuen kontzertua 4 eskutara Príncipe antzokian, gaur Madrilgo Teatro Español denean.
Mijaíl Glinka konpositorearekin ere izan zuen harremana hau Madrilen izan zenean eta errusiar musikariaren konposizio pila gordeko du.
1863an, Madrilgo Kuarteto Elkartea sortu zuen Jesús de Monasteriorekin batera eta ohiko pianista izango zen bertan.
Lan zabala egin zuen, era berean, konpositore gisa, erromantizismoan hasi zen mugimendu berritzailean murgildurik. Zortzikoa eta jota erabili zituen erruz forma musikal kultu bilakatuz. Pianorako pieza intimistak nabarmentzen dira, En la cuna (Canto para mi hijo) edo Romanza sin palabras dira horren adibide.
San Fernandoko Arte Ederren Errege Akademiako Musika ataleko kide izan zen eta Alfontso XII.ak Isabel Katolikoaren Ordenaren Gurutzea eman zion.
Gelbentzuren artxibo musikala Madrilgo Liburutegi Nazionalean kontserbatzen da
Iruñeak kale bat eskaini zion musikariari.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* ↑ https://web.archive.org/web/20190130204459/http://www2.bne.es/AP_publico/irVisualizarFondo.do?idFondo=30&volverBusqueda=irBuscarFondos.do
* Datuak: Q3753374
* Multimedia: Juan María Guelbenzu / Q3753374
# Juan García Hortelano

Juan García Hortelano (Madril, 1928ko otsailaren 14a - Madril, 1992ko apirilaren 3a) espainiar idazlea izan zen. 1959an argitaratu zuen lehen eleberria, Nuevas amistades, eta handik bi urtera Tormenta de verano. Bi eleberri horietan teknika objetibista erabili zuen Hortelanok, errealismo kritikoaren bidetik. Teknika landuagoa da hurrengo eleberrietan, eta horrekin batera ironiaren zentzua ere zorrotzagoa.

## Idazlanak

* 1959 Nuevas amistades, eleberria. Biblioteca Breve saria.
* 1961 Tormenta de verano, eleberria. Formentor saria.
* 1967 Gente de Madrid, kontakizunak.
* 1972 El gran momento de Mary Tribune, eleberria.
* 1975 Apólogos y milesios, kontakizunak.
* 1977 Echarse las pecas a la espalda, poesia.
* 1979 Los vaqueros en el pozo, eleberria.
* 1982 Gramática parda, novela. Espainiako Kritika Saria.
* 1986 Preparativos de boda, kontakizunak.
* 1987 Mucho cuento, kontakizunak.
* 1988 Los archivos secretos, kontakizunak.
* 1990 Muñeca y macho, eleberria.
* 1995 La incomprensión del comercio, poesia.
* 1997 Crónicas correspondidas, saiakerak.
* 2001 Invenciones urbanas, elakarrizketa eta saiakerak.
* 2008 Cuentos completos.
* 2008 Crónicas, invenciones, paseatas, saiakerak.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/28 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* ↑ Juan García Hortelano Escritores.org

## Kanpo estekak

* Datuak: Q5949716
# Juan García Such

Juan García Such (Canals, 1937ko abenduaren 31 – Llanera de Ranes, 2009ko urriaren 16a) txirrindulari espainiarra izan zen, profesionala 1964tik 1968ra Ferrys taldean.

## Palmaresa

1964
* 2. Nafarroako Itzulian eta etapa 1
* 2. Munduko taldekako erlojupeko txapelketan (afizionatuetan) (José Ramón Goienetxe, Luis Pedro Santamarina eta Ramón Sáezekin)

## Kanpo estekak

* Juan García Such - ProCyclingStats
* Datuak: Q98924189
# Juan Garmendia (argipena)

Juan Garmendia euskal herritar hauen izen-deiturak dira:
* Juan Garmendia Kortadi (1898–1989), euskal idazlea eta euskaltzain urgazlea.
* Juan Garmendia Larrañaga (1926–2015), etnografoa eta historialaria.
# Juan Garmendia Kortadi

Juan Garmendia Kortadi, Zeleta (Lasarte-Oria, Gipuzkoa, 1898ko martxoaren 21a - Logroño, 1989ko uztailaren 6a) euskal idazle eta euskaltzain urgazlea izan zen.
1910ean Soraluzera joan zen familiarekin eta eskopeta-tailerra jarri zuen. Gerraondoan, Begoña izeneko liburu-denda jarri zuen Donostian, non euskaltzaleen bilerak antolatzen zituen.

## Lanak
### Saiakera

* Euskeraren iraupena eta Euskal-literaturen aurrerapena (1955, Graf. Izarra)

### Antzerkia

* Itsutasun madarikatua (1921)
* Joxanton'en Eriotza (1922)
* Patxi kirten (1923)

### Oroitzapenak

* Aurtzaroko oroipenak (1958, Julio Urkixo Mintegia)

## Erreferentziak

* ↑ Auñamendi Eusko Entziklopedia. Juan Garmendia Kortadi. .

## Kanpo loturak

* Juan Garmendia literaturaren zubitegian
* Datuak: Q3187655
# Juan García Morales

Hugo Moreno López, ezagunagoa Juan García Morales gisa, (Almeria, 1884 - Libourne 1946) apaiz eta kazetari espainiarra izan zen. Ideologikoki errepublika defendatu zuen. Erbestean hil zen.

## Biografia

Dibulgatzaile eta kazetari aktiboa izan zen, eta Espainiako Bigarren Errepublikan eta Espainiako Gerra Zibilean errepublikanoen idealak defendatu zituen, baita Espainiako gizarte-erreforma sakona ere. Ondorioz, eliz hierarkia gorenei aurre egin behar izan zien eta ondorioak pairatu behar izan zituen. 1934an, José Giral eta Ramón J. Sender bezalako intelektual eta politikoekin batera, "Manifiesto a la opinión" (Iritzi publikoari manifestua) ezagunarekin bat egin zuen, non Espainian heriotza zigorra berriro ezartzea gaitzesten zuen. Guduaren ondoren, Frantzian erbesteratu zen, eta han, 1939 eta 1941 artea, haur ebesteratuekin lan egin zuen irakasle gisa: Chelles-en, Bessyn edo Ecullyn. Gurseko kontzentrazio-esparruan sartu zuten. 1946ko urtarrilean hil zen.

## Obra

* ¡Hipócritas! ¡Farsantes! ¡Fariseos! (Visión de la España derechista). Madril; Editorial Castro; 1933
* Atisbos; hacia una España nueva: crónicas; Juan García Morales; Madril; Editorial Castro; 1936
* Tres años de lucha (a favor de los humildes); Juan García Morales; Madril; Editorial Castro; 1934
* El Cristo Rojo; Madril, Editorial Castro; 1935

## Bibliografia

* Moreno Cantano, Antonio César: Anticlericalismo y crítica social: El sacerdote republicano Hugo Moreno López/Juan García Morales (1883-1946). Muñoz Moya Editores, ISBN: 9788480102575, 150 or.

## Erreferentziak

* ↑ https://www.andalan.es/?p=11836
* ↑ https://www.dipalme.org/Servicios/IEA/edba.nsf/xlecturabiografias.xsp?ref=640
* ↑ https://llibreriadelafilmo.com/productos/libro/anticlericalismo-y-critica-social-el-sacerdote-republicano-hugo-moreno-lopezjuan-garcia-morales-1883-1946/

## Kanpo estekak

* (Gaztelaniaz):Diccionario Biográfico de Almería.
* (Gaztelaniaz):Moreno Cantano, Antonio César: "El exilio en Francia del sacerdote republicano Juan García Morales (1884-1946)", Laberintos, 16 (2014), 116-135 or., ISSN: 1696-7410.
* Datuak: Q123786502
# Juan Garmendia Larrañagaren hiztegi etnografikoa

Juan Garmendia Larrañagaren hiztegi etnografikoa Ikastolen Elkarteak 2003an argitaratu zuen. Liburuan Tolosako ikertzailearen gai nagusiak azaltzen dira hiztegi moduan.

## Egileen taldea

Nahiz eta izenburua Juan Garmendia Larrañagaren omenezko izenburua izan, liburuan kolaboratzaile asko bildu ziren:
* Zuzendaritza nagusia: Iñaki Lekuona
* Zuzendairtza teknikoa: Josune Gereka Ander Iturburu
* Edukien garapena: Juan Garmendia Larrañaga eta Xabier Mendiguren Bereziartu
* Edukiaren egokitze lanak Joxen Azkue, Juan Mari Zurutuza
* Musika ataleko edukien oinarria: Juan Mari Beltran
* Azala: Nestor Basterretxea
* Ilustrazioak: Dani Fano
* Hizkuntzaren egokitzapena: Xalbador Garmendia

## Edukiak

* Liburuaren lehenengo atalean hiztegi modukoa da, kontzeptu desberdinen edukiak azalduz. Eduki horiek gai desberdinekin dute lotura: lanabesak, tresnak, haur-jolasak, musika tresnak, ohiturak, etnomedikuntza, mitoak...
* Bigarren atalean "Monografiak" izenburupean, gai hauek jorratzen dira:
** Burdingintza
** Heriotza eta heriotzari buruzko ohitura zaharrak
** Herri-medikuntza
** Inauteriak: Tolosa, Lantz eta Zalduendo
** Jentilen istorioak
** Neguko festak
** Sorgin-kontuak
** Udako solstizioa: San Joan bezpera
** Xisteragintza

## Bibliografia

Juan Garmendia Larrañagaren hiztegi etnografikoa, Juan Garmendia Larrañaga eta Xabier Mendiguren Bereziartu. Ikastolen Elkartea, 2003. 208 orri gehi 70 orri monografietan. ISBN: 84-7703-466-4.

## Ikus, gainera

* Euskarazko entziklopediak

## Kanpo estekak

* Liburua PDFn jaisteko.
* Datuak: Q65217036